《同水心吊薛子舒墓》
宋代·戴栩

自劚青云去，长途坠玉镳。
有名天所吝，无病药为妖。
月斧千家寂，霓梭五色销。
梦灵虚吐凤，数短实如鸮。
筦库嗟常调，弓旌欠特招。
贵儿嫌苦淡，盛叶不萧条。
往忆京华旅，相随柳外桥。
行藏今止此，岁月忽同飘。
留札宽亲抱，缄文付穉髫。
敬亭花处发，族陇木仍乔。
稍待刊铭志，从知慰泬寥，
友朋如昨日，来往未辞遥。
酹散窗生雾，吟寒斗挂杓。
百年齐一心，终誉在山椒。

作者简介：嘉定元年( 1208 )进士，累官太学博士，秘书郎、衡州知府，终官湖南安抚司参议官。学于叶适，得其旨要,文章法度,能守师传；诗与“永嘉四灵”相近。著有《五经说》、《诸子辩论》、《东瓯郡要略》(又名《东都要略》)、《浣川集》。